CELEX: 32021R0080
Language: da
Date: 2021-01-27 00:00:00
Title: Kommissionens gennemførelsesforordning (EU) 2021/80 af 27. januar 2021 om afvisning af at godkende carbondioxid som basisstof, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EØS-relevant tekst)

28.1.2021   
               
               
                  DA
               
               
                  Den Europæiske Unions Tidende
               
               
                  L 29/10
               
            
         KOMMISSIONENS GENNEMFØRELSESFORORDNING (EU) 2021/80
         af 27. januar 2021
         om afvisning af at godkende carbondioxid som basisstof, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 23, stk. 5, sammenholdt med artikel 13, stk. 2, og
         ud fra følgende betragtninger:
         
                     (1)
                  
                  
                     Den 27. februar 2018 modtog Kommissionen en ansøgning fra Dr. Knoell Consult GmbH om at godkende fødevareegnet carbondioxid (E 290) som basisstof (CAS-nr. 124-38-9). I ansøgningen blev brugen som gasningsmiddel mod insekter og mider efter høst omtalt.
                  
               
                     (2)
                  
                  
                     Carbondioxid har allerede siden 1. september 2009 været godkendt som aktivstof til anvendelse i plantebeskyttelsesmidler (2) og indgår i del A i bilaget til Kommissionens gennemførelsesforordning (EU) nr. 540/2011 (3).
                  
               
                     (3)
                  
                  
                     Carbondioxid er i øjeblikket tilladt og markedsføres som plantebeskyttelsesmiddel i adskillige medlemsstater. Specificeringen af stoffets identitet i ansøgningen om godkendelse som basisstof er identisk med specificeringen af det godkendte aktivstofs identitet.
                  
               
                     (4)
                  
                  
                     Skønt det i tredje afsnit bestemmes, at fødevarer skal betragtes som basisstof, udelukker artikel 23, stk. 1, litra d), i forordning (EF) nr. 1107/2009 godkendelsen af fødevareegnet carbondioxid, fordi et stof bl.a. kun kan godkendes som basisstof, hvis det ikke markedsføres som plantebeskyttelsesmiddel. Dette er dog i øjeblikket tilfældet for fødevareegnet carbondioxid.
                  
               
                     (5)
                  
                  
                     Denne forordning bærer ingen stillingtagen til indsendelse af en ny ansøgning om at godkende carbondioxid som basisstof i overensstemmelse med artikel 23, stk. 3, i forordning (EF) nr. 1107/2009, når den eksisterende godkendelse af carbondioxid som aktivstof er udløbet, og når alle godkendelser af plantebeskyttelsesmidler, som indeholder carbondioxid, er blevet trukket tilbage eller er udløbet.
                  
               
                     (6)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Stoffet carbondioxid (E 290) godkendes ikke som basisstof.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 27. januar 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 309 af 24.11.2009, s. 1.
         
            (2)  Kommissionens direktiv 2008/127/EF af 18. december 2008 om ændring af Rådets direktiv 91/414/EØF for at optage en række aktivstoffer (EUT L 344 af 20.12.2008, s. 89).
         
            (3)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).